روسیایا ان چوخ بورجو اولان اوچ اؤلکه‌نین بلاروس، اوکراینا و ونزوئلا اولدوغو بیلدیریلدی.
روسیانین RBK  قزئتی‌نین موختلیف حکومت قایناقلاریندان‌ توپلادیغی معلوماتا گؤره، 17 اؤلکه‌نین روسیایا 39،4 میلیارد دو‌لارلیق بورجو وار.
7،55 میلیارد دو‌لارلیق بورجویلا بلاروس روسیایا ان چوخ بورجو اولان اؤلکه ساییلیر. اوندان سونرا 3،7 میلیارد دو‌لارلیق بورجلا اوکراینا ایکینجی، 3،5 میلیارد دو‌لارلا ایسه ونزوئلا اوچونجو سیرادا‌دیر.
بلاروسون روسیایا بورجو 2012-جی ایلدن بو یانا تخمینن ایکی قات آرتیب. روسیا باش ناظیری‌نین بیرینجی معاوینی و مالیه ناظیری آنتون سیلوانوو ائتدیگی شرحده بلاروسون بورجونون تکرار نظردن کئچیرمه‌یه‌جکلرینی بیلدیریب.
اوکراینا رهبرلیگی ایسه روسیانین آچیقلادیغی بورج میقدارینی قبول ائتمیر. بئله کی، روسیا 90-جی ایللردن اوکراینایا ائتدیگی گازین صادراتی‌نین تخمینا 600 میلیون دو‌لار اولدوغونو دقته چاتدیریب.
ونزوئلانین روسیایا بورجونون 3،5 میلیارد دو‌لارا قالخدیغینی ایسه روسیا پرزیدنتی ولادیمیر پوتین ژوئن آییندا ائتدیگی چیخیشیندا آچیقلامیشدی. سؤزوگئدن بورج میقداری 2011-جی ایلدن ایکی اؤلکه آراسیندا اولان سلاح موقاویله‌سیله باغلی‌دیر.
روسیایا ان چوخ بورجو اولان‌لار سیاهی‌سیندا بو اوچ اؤلکه‌دن سونرا 3،2 میلیارد دو‌لار بورجویلا کوبا، 2 میلیارد دول‌لارلا ایسه بنگلادش گلیر.
